da en da nl ca da da de es da da da da da da da da da da da da da da da en fr da da da da da da da da da da da da sv da sv da da da en da da da da en da da de da da da da da da da da da da da nl da en da da es nl da
Naturens Uge fejrer den nære natur | Danmarks Naturfredningsforening
23.8.2022 10:36:30 CEST | Danmarks Naturfredningsforening
Flere end 200.000 børn og voksne ventes at deltage, når Naturens Uge løber af stablen i uge 36. Med temaet ’Naturen tæt på dig’ er der i år et særligt fokus på de mange ting, man kan opleve i den helt nære natur.
D. 5.-11. september går børn og voksne i hele landet på opdagelse i den nære natur. Foto: Ditte Valente
Frisk luft, åben himmel og sjove oplevelser i det fri. I uge 36 er det Naturens Uge – Danmarks Naturfredningsforening og Friluftsrådets årlige mærkedage for oplevelser i naturen – og overalt i landet bliver det markeret med offentlige naturoplevelser og friluftsaktiviteter for både børn og voksne.
Og man behøver hverken at tage dybt ind i skoven eller helt ud til kysten for at være med. Med temaet ’Naturen tæt på dig’ er der i år lagt op til et væld af sjove oplevelser i den helt nære natur.
Det kan for eksempel være kriblekrable-jagt på den lokale legeplads, sanketur i nabolaget eller undervisning i, hvordan man hjælper biodiversiteten i egen have.
Årets tema skal åbne danskernes – og ikke mindst børnenes – øjne for den natur, de er omgivet af, men som de måske ikke lægger mærke til i den travle hverdag.
– Vi ved fra flere undersøgelser, at mange forældre ikke føler, at de har tid nok i hverdagen til at komme ud i naturen med deres børn. Derfor håber vi, at vi med årets tema kan inspirere familier, foreninger, dagtilbud, skoler, m.fl til at komme ud i den nære natur og opdage, at selv skolegården, haven eller den lokale park kan danne ramme om gode natur- og friluftsoplevelser, siger Annesofie Bjerre, formand for Friluftsrådet.
På sigt skal det være med til at styrke børnenes forhold til naturen, forklarer Maria Reumert Gjerding, præsident i Danmarks Naturfredningsforening:
– Det gør virkelig indtryk på børnene, når de først de bliver opmærksomme på de mange fantastiske arter, der lever lige uden for hoveddøren og på vejen til skole. På den måde kan den nære natur og det daglige møde med de mange dyre- og plantearter være med til at vække børnenes interesse for naturen generelt. Det er ingen hemmelighed, at den danske natur er under pres, så det er enormt vigtigt, at fremtidens voksne får et ordentligt forhold til den, så de lærer at holde af den og passe på den, siger DN-præsidenten.
Alle kan være med
Fra mandag d. 5. til søndag 11. september bliver der afholdt offentlige natur- og friluftsarrangementer i hele landet. Det er bl.a. foreninger, klubber, virksomheder og privatpersoner, der står bag.
På www.naturensuge.dk kan man se en oversigt over de mange arrangementer.
Her kan man også selv oprette et arrangement. Man behøver hverken at være ekspert eller naturvejleder for at blive arrangør. Alle kan oprette arrangementer til Naturens Uge – så længe man blot har lyst til at formidle en naturoplevelse og være vært på selve dagen.
Alle natur- og friluftsarrangementer er desuden velkomne, og man vælger helt selv, om man vil invitere på sanketur i skoven, tage ud at spotte flagermus, eller om man vil planlægge noget helt tredje.
Sidste frist for oprettelse af arrangementer er søndag d. 28. august.
Naturens Uge er Danmarks Naturfredningsforening og Friluftsrådets årlige mærkedage for oplevelser i naturen.
Formålet er at åbne naturen for børn og voksne og inspirere dem til at bruge naturen endnu mere året rundt.
I år afholdes Naturens Uge d. 5.-11. september 2022 med offentlige naturarrangementer i hele landet.
I løbet af hverdagene deltager skoler og dagtilbud i hele landet.
Tidligere gik begivenheden under navnet Naturens Dag. I 2021 blev Naturens Dag udvidet til Naturens Uge.
Danmarks Naturfredningsforening oprettede Naturens Dag tilbage i 2004. Siden 2010 har Naturens Dag/Uge været et samarbejde mellem Danmarks Naturfredningsforening og Friluftsrådet.
Sidste år deltog 248.000 børn og voksne.
Naturens Uge er støttet af Nordea-fonden og 15. Juni Fonden.
På www.naturensuge.dk kan man læse mere og se en oversigt over alle arrangementer.
Tlf:26 79 59 83mikkel@dn.dk
Tlf:24 63 63 88agr@friluftsraadet.dk
D. 5.-11. september går børn og voksne i hele landet på opdagelse i den nære natur. Foto: Ditte Valente
Information om Danmarks Naturfredningsforening
39 17 40 00https://www.dn.dk/
Følg pressemeddelelser fra Danmarks Naturfredningsforening
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danmarks Naturfredningsforening
17 organisationer kræver naturlov efter valget4.10.2022 06:30:00 CEST | Pressemeddelelse
Hvis naturens tilbagegang skal vendes, kræver det en naturlov. Sådan lyder meldingen fra 17 organisationer forud for den kommende valgkamp.
DN: Aftale om trawlfrit område er rigtig godt for havnaturen 3.10.2022 19:47:06 CEST | Pressemeddelelse
Der er stor glæde hos Danmarks Naturfredningsforening over, at aftalen om at indføre et trawlfrit område i Bælthavet nu endelig er blevet til virkelighed.
Stor måling: Fortsat stor opbakning til naturnationalparker og urørt skov29.9.2022 06:35:00 CEST | Pressemeddelelse
Debatten om naturnationalparker, urørt skov og de politiske aftaler om at sikre mere vild natur i Danmark har raset i indeværende valgperiode. Spørger man danskerne, er opbakningen til naturnationalparker og urørt skov stadig stor, viser ny stor måling fra Epinion.
3 ud af 4 vil have forbud mod bundtrawl i beskyttet hav27.9.2022 06:33:00 CEST | Pressemeddelelse
Et markant flertal af danskere ønsker i en ny måling et forbud mod at fiske med bundtrawl i beskyttede havområder. Samtidig er der stor opbakning til helt at udfase bundtrawl i Danmark.
Ny stor måling: Den grønne dagsorden er i top-3 hos vælgerne23.9.2022 06:35:00 CEST | Pressemeddelelse
Trods inflation, energikrise, corona og krig ligger natur, miljø og klima stadig højt på vælgernes dagsorden, viser ny stor måling fra Epinion. For de unge er det grønne stadig det vigtigste emne.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022